ועדת הכספים, כנסת 25, פרוטוקול מספר 233, 2023-11-01 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  זאת ישיבת המשך עם שר התיירות

משה גפני:  אני מתכבד לקדם אותו בברכה פעם שנייה

משה גפני:  רשמנו את כל הדברים שנאמרו אתמול

משה גפני:  אני נותן לך את הבמה

התיירות חיים כץ: אני רואה שדובר על פגיעה במחזור, על בלאי גבוה מאוד, על מדריכי תיירות, על יצירת מתווה שונה למלונות קטנים, בינוניים ועצמאיים, על הגבלת הסכום ל-400 מיליון, על מורי הדרך, על בתי המלון הריקים, על הנוסחה של פיצוי הוצאות קבועות, על חודשי הייחוס במתווה, על סיוע למלונות בתזרים

התיירות חיים כץ:  בעוונותיי הייתי יו"ר ועדה 10 שנים ואני יודע איך העסק מתנהל בוועדה ואיך העסק מתנהל בדיונים סגורים

התיירות חיים כץ:  בשביל זה שאלתי אותך עכשיו איך אנחנו פותרים את הבעיה

התיירות חיים כץ:  אתה רוצה לעשות את זה פה בדיונים? אתה רוצה לבנות צוות מצומצם שיישב? לכל המשק הנוסחה של תשומות בשיעור 22% היא טובה

משה גפני: תיירות זה משהו נפרד

ולדימיר בליאק: צריך פה פתרון ייחודי, אין ספק

התיירות חיים כץ: או שאתה שם על כל ההוצאות מע"מ וירטואלי, או שאתה הולך לפתרון ייחודי

התיירות חיים כץ:  זה לא יכול להיות בדיון כזה

ולדימיר בליאק: אבל לפחות לשמוע את האנשים

התיירות חיים כץ: ודאי

התיירות חיים כץ:  אתמול היה דיון

התיירות חיים כץ:  את ההסכמה שנגיע אליה נביא לפה

התיירות חיים כץ:  אנחנו נוגעים במכלול

התיירות חיים כץ:  למורי הדרך צריך מסלול אחר

ולדימיר בליאק: אני מסכים לחלוטין

התיירות חיים כץ: לא משפים אנשים מעל גיל 67 במשק

התיירות חיים כץ:  פה צריך לראות איך כן משפים

ולדימיר בליאק: נכון

ולדימיר בליאק:  אגב, היה פתרון לזה

חמד עמאר: מזכירים את הקורונה, אבל בקורונה יכולת לצאת לטיולים

ולדימיר בליאק: אני מדבר על המבוגרים

התיירות חיים כץ: בעיה נוספת בתיירות זה שהתיירות בשנת 2022 הייתה רק שמונה חודשים

התיירות חיים כץ:  התחלנו לעבוד במאי וכל המשק התחיל לעבוד בינואר

התיירות חיים כץ:  בכל הדברים אתה מתייחס לאחד חלקי 12

התיירות חיים כץ:  פה אתה צריך להתייחס לאחד חלקי 8

התיירות חיים כץ:  פה אתה צריך לשמר את האנשים, כי אם לא תשמר גרעין של אנשים עם ידע ואיכויות, אז גם כשהעסק ייגמר, ואני מקווה במהרה, ייקח שנה עד שנה וחצי לשקם אותו

חמד עמאר: זה חל"ת גמיש

התיירות חיים כץ: לא יודע אם חל"ת גמיש, אני לא נכנס לזה

התיירות חיים כץ:  תן לי יום שאני אלך למנכ"ל משרד האוצר, בתיאום איתך ועם נציגי התיירות, כדי לעשות מתווה שתציג בוועדה שלך

התיירות חיים כץ:  זה ענף ייחודי, זה לא דומה לשום ענף אחר

התיירות חיים כץ:  היום נכנסו לישראל 374 עיתונאים, מתוכם 130 מארצות הברית

משה גפני: אדוני שר התיירות, דיברת עם מישהו בממשלה על כך שהתיירות צריכה משהו אחר?     

התיירות חיים כץ: דיברתי עם מנהל רשות המסים

התיירות חיים כץ:  זו הייתה שיחה בדרך הביתה, לא באופן רשמי, לכן אף אחד לא רשם את זה, אין פרוטוקול לעניין

התיירות חיים כץ:  יו"ר ועדת הכספים, אני לשירותך

התיירות חיים כץ:  או לכנס פורום מצומצם, לעשות 1,2,3,4 ולסגור עניינים, או שתעצור חקיקה

משה גפני: לעצור חקיקה אומר שלא יהיו פיצויים

התיירות חיים כץ: יהיה

התיירות חיים כץ:  הם לא יעמדו בזה

משה גפני: חמד עמאר, בקשה

חמד עמאר: אנחנו צריכים מתווה מיוחד לתיירות

חמד עמאר:  יש דברים שאנחנו יכולים לעשות עכשיו, שהממשלה יכולה לעשות עכשיו, כמו ארנונה

חמד עמאר:  אתמול שמעתי את אחד מבתי המלון אומר שהוא משלם 550,000 שקל בחודש ארנונה

חמד עמאר:  דברים כאלה הממשלה יכולה לפתור עכשיו, היא יכולה למצוא את הכסף לאותם בתי מלון שאנחנו יודעים שלא עובדים, שסגורים

אליהו דלל: לא על חשבון העיריות

חמד עמאר: אני לא יודע אם העיריות יכולות לעמוד במצב שאנחנו נמצאים בו

חמד עמאר:  נגעת בנושא של עובדים

חמד עמאר:  כדי לעבוד בבית מלון או במסעדה אתה צריך להכשיר עובדים

חמד עמאר:  אם נאבד את כל העובדים האלה אנחנו נהיה בצרה צרורה אחרי שתחזור התיירות

חמד עמאר:  יש הרבה דרכים שבהן טיפלו בחוץ לארץ בנושא של עובדים כדי לשמר אותם

חמד עמאר:  צריך לקחת דוגמה ממקום שהצליח בנושא של העובדים ולרוץ איתו כאן

חמד עמאר:       	אתמול אמרת שיש בתי מלון שלא הסכימו לקבל מפונים

חמד עמאר:  לאלה שלא הסכימו אסור לתת שום פיצוי

התיירות חיים כץ: אל תדאג, הם לא יקבלו

משה גפני: אלי דלל, בקשה

אליהו דלל: כבוד השר, אחרי שהייתי בחמ"ל אני חייב לומר לך שאתה האיש הנכון במקום הנכון

אליהו דלל:  אחד הדברים החשובים זה להיות ביחד ולעשות פעולה מיוחדת לטובת המפונים

אליהו דלל:       חשוב מאוד להבין שתיירות זה ענף ייצוא

אליהו דלל:  את זה אנחנו צריכים להבין מעכשיו, כי ברגע שתיפסק המלחמה נצטרך להכין את בתי המלון

אליהו דלל:  זה כמו מפעל שצריך להכין לייצוא

אליהו דלל:  הכניסה של דולרים למדינה היא על ידי תיירים

אליהו דלל:  ידוע גם שחסרים פה חדרי מלון, שיש צורך להתכונן

אליהו דלל:  אם זה עסק של ייצוא שמכניס דולרים, המדינה צריכה להבין שזו הכנסה והיא צריכה להשקיע בענף הזה

אליהו דלל:  ההשקעה בענף הזה יכולה להיות בכך שתקל על בתי המלון שבהם יש את המפונים

אליהו דלל:  הדבר הנוסף הוא השקעה בבתי מלון, כי יש הבדל בין לקוח שהוא מפונה ללקוח שהוא תייר

אליהו דלל:  זה שונה לחלוטין מבחינת התפיסה

אליהו דלל:  חלק גדול מבתי המלון יצטרכו לשפץ את בתי המלון

אליהו דלל:  כשיש בעלים של בתי מלון שלא רוצים מפונים, אני יכול להבין - -     

התיירות חיים כץ: אין בעלים

התיירות חיים כץ:  יש רק אחד

אליהו דלל: אם יש אחד כזה שהוא יוצא דופן, צריך לטפל בו בצורה נפרדת

אליהו דלל:  אי אפשר להתייחס בתכנית הכלכלית לענף התיירות כמו כל ענף אחר, לכן צריכה להיות חשיבה שונה ומיוחדת כדי להציל את הענף הזה

ולדימיר בליאק: היה לנו שיח סביב העבודה על המתווה לגבי הגדולים מעל 400 מיליון ולגבי החל"ת הגמיש, כשאני סברתי שהחל"ת הגמיש הוא הפתרון הנכון

ולדימיר בליאק:  השיח הזה הוא לא רלוונטי בעיני לגבי ענף התיירות, כי ענף התיירות היום נמצא על אפס, הענף היום לא קיים כענף פעיל

ולדימיר בליאק:  אני מסכים לחלוטין שצריך לגשת לנושא הזה בצורה אחרת, לבנות פתרון ייחודי כמו שהיה לפני כמה שנים באירוע אחר

ולדימיר בליאק:  אם יתגבש פה איזה שהוא צוות מצומצם שיעבוד על זה, אני מאוד אשמח לקחת חלק

אלי כהן: דיברתם רבות אתמול בנושא התיירות

אלי כהן:  אני רוצה לתת תמונת מצב על נושא המלונאות

אלי כהן:  השר אתמול דיבר על זה שהקמנו חמ"ל משותף

אלי כהן:  צריך ללמוד מהפעילות הזאת של ממשלה ביחד עם סקטור פרטי שהתגייס, עבד ביחד ועשה עבודה יוצאת מן הכלל

אלי כהן:  קריית שמונה, על פי תכנית העבודה של צה"ל, הייתה אמורה להיות מפונה לבתי ספר בישראל

אלי כהן:  עשרים ומשהו אלף איש בקריית שמונה היו אמורים להיות עכשיו בבתי ספר

אלי כהן:  שערו לעצמכם שעיריית תל אביב, פתח תקווה וראשון לציון היו פותחות את הלימודים ולא היה איפה ללמוד כי היו שם אנשים, מיטות, מקלחות שדה ושירותים כימיים

אלי כהן:  אני תוהה בכלל אם היה מישהו שהיה מוכן להתפנות לבתי ספר

אלי כהן:  החלטת הממשלה בסוף גרמה לכך שיפנו אותם לבתי מלון

משה גפני:  מי ביטל את זה?       

אלי כהן: אתם

אלי כהן:  אין לי תלונות ולא כעס על משרד האוצר, על החשב הכללי ועל אגף התקציבים, כי אנחנו עובדים איתם ביחד

אלי כהן:  אנחנו לא מסכימים על הרבה דברים, אבל תוך כדי תנועה אנחנו פותרים הרבה בעיות

אלי כהן:  אנחנו מנהלים היום רשויות מקומיות, כי בכל בית מלון יש שירותי רווחה, יש בתי ספר, יש גני ילדים, יש פעוטונים, יש קופות חולים, יש בנקים, יש מס רכוש וכו'

אלי כהן:  זה מתנהל כמו מחנות פליטים, כי חלק גדול מהציבור, למרבה הצער, הם כאלה שחוו חוויות ומטופלים תוך כדי

אלי כהן:  לצד בתי המלון שההצעה של האוצר נותנת להם מענה, יש הרבה בתי מלון שלא מתכנסים להצעה הזאת

אלי כהן:  יש לנו בתי מלון שהמחזור שלהם ירד והתקורות שלהם עלו, יש בתי מלון שבשני הפרמטרים ירדו

אלי כהן:  אין לנו עדיין את הנתונים המדויקים לדבר על זה, אבל זה מתחבר לזה שתעשיית התיירות והמלונות צריכה מסלול אחר

אלי כהן:  לאור עובדה שאנחנו משמשים עכשיו כבית, לא כבית מלון, היה חשוב שהממשלה תבוא לקראתנו בכל מה שקשור לנושא של עלויות של מים, חשמל וארנונה

אלי כהן:  יש עשרות בתי מלון, בעיקר המלונות הקטנים בתל אביב ובירושלים, שלא הצליחו לקלוט את המאסות הגדולות ואת הקהילות הגדולות

אלי כהן:  הרבה מפונים הגיעו כקהילה

אלי כהן:  בתי מלון כאלה נסגרים, סוגרים את השערים שלהם ויהיה קשה מאוד לפתוח אותם אחר כך

אלי כהן:  נבוא בדין ודברים ונבקש מכם גם לעזור לנו במסלולים של הלוואות

משה גפני: יש לכם תכנית?      

אלי כהן: אנחנו מייצרים אותה עכשיו

אלי כהן:  ביום שבת האחרון לא היו כמעט חדרים בישראל, נשארנו עם 3,000,4,000 חדרים סך הכל

אלי כהן:  היום כבר חלק מהמפונים מתפנים מאילת

אלי כהן:  לאור מה שקרה שם הם מעדיפים לחזור הביתה

אלי כהן:  בית מלון שאתמול לא הייתה לו בעיה, היום הוא בבעיה, ומלון שאתמול הייתה לו בעיה, היום הוא לא בבעיה

התיירות חיים כץ: זה לא בגלל מה שהיה באילת

התיירות חיים כץ:  עשינו תכנית מענקים של 200 ו-100

ולדימיר בליאק: היא עדיין לא אושרה

ולדימיר בליאק:  היא תאושר רק היום, לא?     

התיירות חיים כץ: 	56,000 תושבים מהעיר אשקלון כבר קיבלו את הכסף מביטוח לאומי

התיירות חיים כץ:  זה כסף נטו

ולדימיר בליאק: איך קיבלו? זה עדיין לא אושר בכלל

התיירות חיים כץ: באשקלון קיבלו

משה גפני: למה עזבו את אילת?         

התיירות חיים כץ: כי התכנית שתעבור היום בוועדה נותנת 18,000 שקל נטו לחודש למשפחה עם שני ילדים

חמד עמאר: אם הם מתפנים הם מקבלים את הכסף?     

התיירות חיים כץ: כן, רק אם הם מתפנים

התיירות חיים כץ:  אם הוא עוזב את אילת ושוכר דירה במקום אחר ב-5,000, נשאר לו 13,000 שקל

משה גפני: אם התכנית עוברת

התיירות חיים כץ: עוברת

משה גפני: איך אתה יודע שהיא עוברת?     

התיירות חיים כץ: אמרו לי

התיירות חיים כץ:  אם היא לא עוברת, הוא מקבל 70% מקדמה

משה גפני: יכול להיות שזה צריך לעבור במליאה

התיירות חיים כץ: כל אחד כזה שיוצא מבית מלון חוסך למדינה 25,200, כי זוג פלוס שניים בתנאים שסגרנו עם בית מלון עולה 45,200

חמד עמאר: אם מישהו שפונה לבית מלון בירושלים עוזב את המלון והולך לשכור דירה - -     

התיירות חיים כץ: מקבל 18,000 נטו

משה סולומון: זה לא משנה בכמה הוא שכר את הדירה?     

התיירות חיים כץ: לא משנה

התיירות חיים כץ:  הוא גם יכול ללכת למשפחה ועדיין לקבל 18,000 שקל

משה גפני: זה טוב מאוד

טלי לאופר: אני מבקשת להצטרף לקריאה שמשרד האוצר יישב יחד עם משרד התיירות ויחד עם ארבעת נציגי הארגונים הגדולים בענף הזה כדי לגבש את המתווה הספציפי

טלי לאופר:  אני מבקשת שיהיו הקלות ספציפיות לענף התיירות בנושא של ארנונות ובנושא של הקפאת קרן וריבית בהלוואות

טלי לאופר:  חייבים להכניס בתזכיר החוק את ההסתייגויות שקשורות לענף, אחרת כולנו ניפלט מהתכנית

משה גפני: איזה תזכיר חוק הולך לעבור?      

טלי לאופר: תזכיר החוק בנוגע לתכנית הסיוע הכללית

ולדימיר בליאק: נעלה את זה בוועדה

משה גפני: נעם דן, אוצר

נעם דן: פינינו בזמן מיידי את האוכלוסיות הרלוונטיות, כאשר יש שונות מבחינת הצרכים הביטחוניים

נעם דן:  עדיין יש חוסר ודאות לגבי ההמשך בנוגע למי יוכל לחזור ולאיזה יישובים

נעם דן:  כל עוד הם במלונות אנחנו יחד עם משרד התיירות, יחד עם ההתאחדות וכל הגופים הרלוונטיים עושים את המקסימום על מנת שהשהות שלהם תהיה כמה שיותר טובה

נעם דן:  החשב הכללי חתם על התקשרות מול המלונות, דאג שההתקשרות הזאת תכתיב תנאים מינימאליים

נעם דן:  אנחנו כל הזמן עורכים סיורים במלונות ובקהילות

נעם דן:  אני טסה לאילת היום כדי לפגוש ארבע קהילות במלונות שונים

משה גפני: ישב משרד האוצר על המתווה של הפיצויים

משה גפני:  האם יש איזו שהיא התייחסות מיוחדת לנושא של התיירות? ואם כן, איפה קוראים את זה?     

נעם דן: שר האוצר ויו"ר הוועדה הכריזו על מתווה מענקים מאוד מאוד מקיף לכלל המשק

נעם דן:  מספר גופים מענף התיירות פנו אלינו, ביניהם מארגני התיירות, לגבי זה שיש להם איזה שהוא חשש שהמתווה לא לוקח אותם בחשבון, או לוקח אותם בצורה שהיא לא טובה

נעם דן:  אנחנו בוחנים את הטענות שלהם וגם קבענו פגישות איתם

ינון אזולאי: לא עשיתם הפקת לקחים מהקורונה, מכך שבהתחלה הבאתם בלי ואחר כך עם?     

נעם דן: יש הפקת לקחים

ינון אזולאי: אני העליתי בפני האוצר את הסיפור של התיירות

ינון אזולאי:  אני חושב שתזכיר החוק שפורסם כבר היה צריך להביא את הפתרון

ינון אזולאי:  מה את באה להסביר לי? שאתם יודעים ואתם לא רואים אותם?         

נעם דן: זה כן מכיל חלק מהפתרון

נעם דן:  חבר הכנסת אזולאי, זו לא שנה קלנדרית, זה מאוקטובר 2022 עד ספטמבר 2023

ינון אזולאי: את מדברת על בעיה אחרת

ינון אזולאי:  יש להם עוד כמה בעיות חוץ מזה

נעם דן: על שתי הבעיות האלו המתווה הפיק לקחים

משה גפני: מה הפתרון שאתם מציעים במתווה לענף התיירות?     

נעם דן: התשומות שיש לגביהן מע"מ אפס כן ייחשבו, וזו גם לא תהיה שנה קלנדרית מינואר עד דצמבר 2022 אלא מאוקטובר 2022 עד ספטמבר 2023 שאז התיירות פרחה וההכנסות היו גבוהות

משה גפני: ישבתם עם הנציגות של ענף התיירות?     

נעם דן: הנושאים האלה הועלו בפנינו אתמול ונקבעה בלו"ז פגישה עם מארגני התיירות ועם המלונות

נעם דן:  אנחנו ניפגש עם כל מי שירצה

נעם דן:  אנחנו עובדים גם על הפינויים, גם על המענקים, גם על המילואים

ינון אזולאי: המפונים מקבלים מענה של כביסות? מה המענים שיש לאנשים בדברים הבסיסיים?      

התיירות חיים כץ: לגבי הכביסות אנחנו במו"מ שכנראה ייסגר וכל משפחה תקבל לכ-20 קילו כביסה בחודש כ-400 שקל

נעם דן: 	החשב הכללי עובד על התקשרות כדי שיגיע כסף ישיר למפונים לטובת שירותי כביסה

נעם דן:  אנחנו גם בשיח עם קהילות שמעדיפות לכבס בעצמן

ינון אזולאי: הייתי לפני 10 ימים במטולה וראש המועצה שם אמר לי שיש בעיות של כביסות

ינון אזולאי:  הוא לא ראה אף אחד, לא חיכה לאישור של החשכ"ל, אלא הלך וסגר עם מכבסה שתלך ותיקח את הכביסות

ינון אזולאי:  ככה צריך להתנהל בימים האלה

ינון אזולאי:  לא יכול להיות שראשי המועצות צריכים לפתור גם את הבעיות האלו

נעם דן: אני מסכימה איתך לחלוטין

נעם דן:  ראשי המועצות קיבלו כסף גמיש

נעם דן:  בצפון הם קיבלו סכום של 100 מיליון שקלים לצרכים שהם ירצו

התיירות חיים כץ: החשב הכללי נמצא בתוך האירוע יום לילה, לא עוזב דקה

התיירות חיים כץ:  אגף התקציבים לא במגרש, הוא רק מפריע

התיירות חיים כץ:  החשב הכללי צמוד למטה, צמוד לחמ"ל

התיירות חיים כץ:  אגף התקציבים עוד לא התפנה

נעם דן: אני לא כל כך מקבלת את הביקורת הזאת

נעם דן:  עלויות המפונים מגיעות ל-400,450 מיליון שקל לשבוע

חמד עמאר: אדוני השר, יש שר במשרד האוצר

חמד עמאר:  שר האוצר צריך לקבוע, לא הפקידות צריכה לקבוע

חמד עמאר:  איפה השר?      

ינון אזולאי: האם לאנשים בלי רכבים שצריכים להסתובב באזור יש מענה?      

משה גפני: יש מענה להסעות?     

נעם דן: אני לא מכירה, אני יכולה לברר

משה סולומון: אתמול הייתי במלון וורט פה בירושלים, היה באמת מדהים

משה סולומון:  באמת צוות מדהים, אנשים מדהימים

משה סולומון:  שתי משפחות פנו אלי לגבי זה שהן רוצות לעבור למלון אחר

משה סולומון:  כשפניתי באופן ישיר למנהל בית המלון, הוא לא הסכים לעשות את זה

חמד עמאר: אני לא חושב שמנהלי בתי מלון מחליטים

חמד עמאר:  מי שמחליט זה פיקוד העורף, לא בתי מלון

התיירות חיים כץ: פיקוד העורף לא במגרש

התיירות חיים כץ:  המטרה הייתה קודם כל להכניס את כולם למלונות

התיירות חיים כץ:  עכשיו אנחנו מתחילים לאחד קהילות, עכשיו אנחנו מתעסקים בפרטני

התיירות חיים כץ:  186 אנשים מקרית שמונה החליפו מלון

התיירות חיים כץ:  יש כאלה שכבר החליפו פעמיים כי האוכל לא טעים להם

התיירות חיים כץ:  אנחנו מפנים מחר 150 יחידות משדות נגב  לקלאב הוטל טבריה

התיירות חיים כץ:  כל היישוב עובר לקלאב הוטל טבריה

התיירות חיים כץ:  המלון חיכה להם יומיים ריק

התיירות חיים כץ:  הם עוברים מחר, כי מה-2 לנובמבר משרד הביטחון גומר את החלק שלו בתשלומים ומשרד התיירות נכנס לגזרה

התיירות חיים כץ:  היום העברתי מוורט נתניה להרצליה שלוש משפחות רק כי הם ביקשו

משה סולומון: אני מדבר אך ורק אם הם ביקשו

משה סולומון:  אדוני השר, אם מבקשים ויש הסכמה בין המשפחות, זה אפשרי?      

התיירות חיים כץ: משרד התיירות יהיה במגרש, כי הוא משלם

התיירות חיים כץ:  הכל יהיה תחת קונטרול

משה סולומון: למי הם פונים?         

התיירות חיים כץ: לחמ"ל במשרד התיירות

התיירות חיים כץ:  יש שם  10 אנשים שעובדים

חמד עמאר: יש נציגות של משרד התיירות בבתי המלון הגדולים שבהם יש הרבה מפונים?     

התיירות חיים כץ: בוודאי, איזו שאלה

ינון אזולאי: יש אלפי עובדים שנמצאים בענף הזה

ינון אזולאי:  אלה שעובדים עכשיו וממשיכים לעבוד זה בסדר, אבל מה יקרה עם אותם אלה שלא עובדים עכשיו?  מה יהיה עם העובדים כשהמלונות ייסגרו בשביל שיפוצים?      

משה גפני: עסקנו עד עכשיו במתווה הכללי של הפיצויים

משה גפני:  היו צעקות, ויכוחים, עניינים וכל מה שנלווה לעניין הזה

משה גפני:  האמת היא שנושא התיירות הוזנח

משה גפני:  השר טיפל, אנשים טיפלו, אבל אגף התקציבים לא היה

משה גפני:  היה יותר מאבק על הנושא של המתווה הכללי, שם היו בעיות קשות

משה גפני:  אין התייחסות פרטנית, להוציא מה ששר התיירות מטפל, בבעיות של התיירות

משה גפני:  זה יכול להיות הנושא הזה של סוכני הנסיעות, זה יכול להיות הנושא של מורי הדרך

משה גפני:  זה הסקטור שנפגע מיד

משה גפני:  לא צריך לחכות כדי לדעת שהסקטור הזה נפגע

משה גפני:  גם בקורונה היינו צריכים להתערב ולהיכנס לתוך העניין

משה גפני:        אדוני השר, אנחנו לא מנהלים את הממשלה

משה גפני:  אני לא יכול לבוא במקום הממשלה, אני יכול לעזור לממשלה

משה גפני:  המציאות היא שאתה צריך להחליט מי בממשלה זה שעובד איתך, מי צריך להגיד לך מה הוא נותן, מה התכנית שעליה אתה מתבסס

משה גפני:  זה יכול להיות מנכ"ל האוצר, זה יכול להיות שר האוצר, זה יכול להיות כולם

משה גפני:  אנחנו נביא לפה שניים מהאופוזיציה ושניים מהקואליציה שישבו איתך בשקט וינסו להגיע לפתרון, ינסו לעזור לך בתכנית הזאת

התיירות חיים כץ: אני אבוא אליך עם תכנית

התיירות חיים כץ:  תן לי שניים מהקואליציה ושניים מהאופוזיציה

התיירות חיים כץ:  אם תלך בראש שלי, נקבל את מה שאנחנו רוצים

התיירות חיים כץ:  לא מעניין מי בממשלה, לא מעניין מי באוצר, לא מעניין כלום, ביחד נקבל את מה שאנחנו רוצים

התיירות חיים כץ:  בואו נבדוק ונראה

משה גפני: אתה צריך לקחת שניים מהארגונים המקצועיים

התיירות חיים כץ: זה אני אקח

אליהו דלל: זה שר עם ניסיון

משה גפני: הוא היה יושב ראש ועדה רציני

אליהו דלל: אני מתנדב להיות מהקואליציה

חוה אתי עטייה: הוא גם היה שר הרווחה

משה גפני: אני מציע שתכינו את התכנית הזאת, כדי שאגף התקציבים יידע שאנחנו עכשיו על זה

משה גפני:  לא נשחק עם הדברים האלה

משה גפני:  כמה שזה יהיה יותר מהר כך גם נטפל בזה יותר מהר

יוסף שפירא: אתם כבר אמרתם שיש 100% פגיעה מיום פתיחת המלחמה

יוסף שפירא:  לכולנו נסגרו כל היומנים

יוסף שפירא:  מורי הדרך יכולים לעבוד גם כשכירים וגם כעצמאים

יוסף שפירא:  כשכירים אנחנו עובדים מול יוסי פתאל, טלי לאופר, הסוכנים, כשהנושא הזה סגור מול ביטוח לאומי

יוסף שפירא:  כשאנחנו עובדים כעצמאים במע"מ אפס מול תיירים מחו"ל, אין לנו פתרון מול הפיצויים

התיירות חיים כץ: תעשה מע"מ וירטואלי

יוסף שפירא: צריך ליצור לזה פתרון מול רשות המסים ומול ביטוח לאומי

יוסף שפירא:  המתווה לפעילות מורי הדרך בעבר היה מתווה של רת"ג

יוסף שפירא:  אתמול חברת הכנסת אפרת רייטן המליצה לחזור לזה, אבל אני אומר חס ושלום

יוסף שפירא:  חייבים לעבור על דוח מבקר המדינה, על ההתנהלות מול מתווה הרת"ג, ואני מצטט: "אין ספק שהוא לא היה יעיל, בטח לא יצר מקומות תעסוקה למורי דרך כדי לשמר את התשתיות המינימאליות"

משה גפני: אנחנו לא פותחים דיון

יוסף שפירא: חייבים למצוא מתווה כך שמורי הדרך יהיו בפנים, בתוך החמ"ל

יוסף שפירא:  מורי הדרך מעל גיל 67 חייבים להמשיך לעבוד

יוסף שפירא:  אנחנו חייבים המשך פעילות

משה נוב: הרבה זמן לא ראינו שר תיירות שהוא שר לתיירות

משה נוב:  אם אתם צריכים חיילים, אנחנו החיילים שלכם, תשתמשו בנו, תכניסו אותנו לחמ"ל של התיירות, אנחנו נעבוד איתך, נעזור לך

משה נוב:  כשפגשתי אתמול את חבר הכנסת סולומון, העליתי לו רעיון איך אפשר לעשות חקלאות וסיורים

משה נוב:  שתפו אותנו, אנחנו רוצים להיות חלק מהמאמץ וחלק מהפיצוי

משה נוב:       אנחנו נמצאים במלחמה

משה נוב:  אם איזו משפחה לא מצאה בדיוק את המלון שהיא רוצה, זה לא אסון בינלאומי

משה נוב:  אנחנו נמצאים במצב שלא היינו בו אף פעם, שלכולם ירד האסימון

משה נוב:  תודה רבה לכבוד השר, תודה רבה לגפני

אורי אור: 	תודה לכבוד היושב ראש, תודה לכבוד השר על העזרה, על התמיכה ועל המחמאות

אורי אור:  אנחנו 550 עובדים

אורי אור:  אנחנו רוצים פיצוי כמו החברות עד 400 מיליון שקל

אורי אור:  אנחנו חייבים רשת ביטחון לעובדים שלנו

אורי אור:  הצעתנו היא להעניק למעסיקים רשת ביטחון של 70% מהשכר למשך שלושה חודשים או עד חודש אחרי הפסקת האש, כדי שנוכל להחזיק את האנשים המקצועיים האלה ולא נשלח אותם הביתה

אורי אור:  הבקשה שלנו היא צנועה

אורי אור:  אנחנו משלמים מסים 40 שנה

אורי אור:  אנחנו מבקשים שתתחשבו בנו, כי אין לנו יותר רזרבות, אנחנו מחזירים הלוואות שלקחנו בקורונה

טלי לאופר: 	הם בסך הכל מבקשים את מה שהחברות היותר קטנות מקבלות

טלי לאופר:  זה כאילו שיש לך משפחה של חמישה ילדים ואומרים לך שמשפחה של שלושה ילדים תקבל על שלושה ילדים ומשפחה של חמישה ילדים לא תקבל בכלל, אפילו לא על השלושה הראשונים

טלי לאופר:  למה?     

משה גפני: 	השר מכין תכנית

משה גפני:  אנחנו מתגייסים כולנו כדי לסייע לו

משה גפני:  זה יהיה סיפור לא פשוט, בגלל שהתיירות צריכה טיפול מיוחד שאין במתווה הכללי

משה גפני:  תבוא התכנית למליאה, תבוא לוועדה

משה גפני:  הנושא של התיירות צריך להיות בנפרד

משה גפני:  יש לנו שר שלא מפחד מאף אחד, שר שהולך עם האמת שלו

משה גפני:  האמת שלו זה התפקיד שלו, זה שהתיירות צריכה להיות תיירות

משה גפני:  אנחנו מתגייסים לעניין הזה

משה גפני:  אני אביא את חברי הוועדה שיהיו בעניין הזה

משה גפני:  אם אתה קובע ישיבה עם מי שאתה קובע, אם זה עם השר, עם המנכ"ל ועם מי שצריך, אנחנו נתייצב, אנחנו נהיה איתך, ובתנאי שהתכנית היא התכנית שהגשת לנו

התיירות חיים כץ: שתהיה מבוססת על מה?     

משה גפני: שתהיה מבוססת על עובדות

התיירות חיים כץ: היא לא קשורה למתווה של המדינה

התיירות חיים כץ:  אני הולך למנות כפרויקטור את אביגדור קפלן

משה גפני: אל תגיד לנו אפילו, תגיד אחרי זה

התיירות חיים כץ: כי צריך הסדר מיוחד לתיירות

משה גפני: מאה אחוז

משה גפני:  אנחנו מבקשים את זה

משה סולומון: מתווה שייתן מענה לכלל השאלות שעלו כאן

התיירות חיים כץ: אתה רוצה להכניס גם אנשי קואליציה ואנשי אופוזיציה?     

משה גפני: בטח, אם אתה רוצה את הוועדה

משה גפני:  אני מאוד מקווה שנגיע לימים יותר טובים, כי אנחנו בימים מאוד קשים

משה גפני:  אנחנו מתפללים לקדוש ברוך שיהיו ימים יותר טובים

משה גפני:  תודה, אדוני השר, אנחנו לרשותך

משה גפני:  תודה רבה, הישיבה נעולה